CELEX: 32021R0733
Language: mt
Date: 2021-05-05 00:00:00
Title: Regolament ta’ Implimentazzjoni tal-Kummissjoni (UE) 2021/733 tal-5 ta’ Mejju 2021 li jemenda r-Regolament ta’ Implimentazzjoni (UE) Nru 887/2011 u r-Regolament ta’ Implimentazzjoni (UE) 2017/961 fir-rigward tal-isem tad-detentur tal-awtorizzazzjoni ta’ Enterococcus faecium CECT 4515 bħala addittiv tal-għalf, u li jemenda r-Regolament ta’ Implimentazzjoni (UE) 2020/1395 fir-rigward tal-isem id-detentur tal-awtorizzazzjoni ta’ Bacillus amyloliquefaciens CECT 5940 bħala addittiv tal-għalf (Test b’rilevanza għaż-ŻEE)

6.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 158/11
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/733
         tal-5 ta’ Mejju 2021
         li jemenda r-Regolament ta’ Implimentazzjoni (UE) Nru 887/2011 u r-Regolament ta’ Implimentazzjoni (UE) 2017/961 fir-rigward tal-isem tad-detentur tal-awtorizzazzjoni ta’ Enterococcus faecium CECT 4515 bħala addittiv tal-għalf, u li jemenda r-Regolament ta’ Implimentazzjoni (UE) 2020/1395 fir-rigward tal-isem id-detentur tal-awtorizzazzjoni ta’ Bacillus amyloliquefaciens CECT 5940 bħala addittiv tal-għalf
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fin-nutrizzjoni tal-annimali u jipprevedi r-raġunijiet u l-proċeduri għall-għoti ta’ din l-awtorizzazzjoni.
                  
               
                     (2)
                  
                  
                     Evonik Nutrition & Care GmbH ressqet applikazzjoni skont l-Artikolu 13(3) tar-Regolament (KE) Nru 1831/2003 biex tipproponi bidla fl-isem tad-detentur tal-awtorizzazzjoni kif stipulat fir-Regolament ta’ Implimentazzjoni tal-Kummissjoni (UE) Nru 887/2011 (2), fir-Regolament ta’ Implimentazzjoni tal-Kummissjoni (UE) 2017/961 (3) u fir-Regolament ta’ Implimentazzjoni tal-Kummissjoni (UE) 2020/1395 (4).
                  
               
                     (3)
                  
                  
                     L-applikant iddikjara li Evonik Nutrition & Care GmbH biddlet l-isem għal “Evonik Operations GmbH”. Mal-applikazzjoni intbagħtet ukoll id-data ġustifikattiva rilevanti.
                  
               
                     (4)
                  
                  
                     Dik il-bidla proposta fit-termini tal-awtorizzazzjoni għandha natura purament amministrattiva u ma tinvolvix valutazzjoni ġdida tal-addittiv ikkonċernat. L-Awtorità Ewropea dwar is-Sigurtà fl-Ikel ġiet mgħarrfa bl-applikazzjoni.
                  
               
                     (5)
                  
                  
                     Biex l-applikant ikun jista’ jisfrutta d-drittijiet tal-kummerċjalizzazzjoni tiegħu bl-isem ta’ Evonik Operations GmbH, jeħtieġ jinbidlu t-termini tal-awtorizzazzjoni.
                  
               
                     (6)
                  
                  
                     Għalhekk, ir-Regolament ta’ Implimentazzjoni (UE) Nru 887/2011, ir-Regolament ta’ Implimentazzjoni (UE) 2017/961 u r-Regolament ta’ Implimentazzjoni (UE) 2020/1395 jenħtieġ jiġu emendati skont dan.
                  
               
                     (7)
                  
                  
                     Ir-raġunijiet tas-sikurezza ma jeħtiġux l-applikazzjoni immedjata tal-emenda li qed issir b’dan ir-Regolament għar-Regolament ta’ Implimentazzjoni (UE) Nru 887/2011, għar-Regolament ta’ Implimentazzjoni (UE) 2017/961, u għar-Regolament ta’ Implimentazzjoni (UE) 2020/1395, u għalhekk jixraq jiġi stipulat perjodu tranżizzjonali li matulu jkunu jistgħu jintużaw il-ħażniet eżistenti.
                  
               
                     (8)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Emendi għar-Regolament ta’ Implimentazzjoni (UE) Nru 887/2011
            Ir-Regolament ta’ Implimentazzjoni (UE) Nru 887/2011 huwa emendat kif ġej:
            
                        (1)
                     
                     
                        fit-Titolu, il-kelmiet “detentur tal-awtorizzazzjoni Evonik Nutrition & Care GmbH.” huma sostitwiti bil-kelmiet “detentur tal-awtorizzazzjoni Evonik Operations GmbH”;
                     
                  
                        (2)
                     
                     
                        fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Evonik Nutrition & Care GmbH” huma sostitwiti bil-kelmiet “Evonik Operations GmbH”.
                     
                  
         
            Artikolu 2
            Emendi għar-Regolament ta’ Implimentazzjoni (UE) 2017/961
            Ir-Regolament ta’ Implimentazzjoni (UE) 2017/961 huwa emendat kif ġej:
            
                        (1)
                     
                     
                        fit-Titolu, il-kelmiet “detentur tal-awtorizzazzjoni Evonik Nutrition & Care GmbH.” huma sostitwiti bil-kelmiet “detentur tal-awtorizzazzjoni Evonik Operations GmbH”;
                     
                  
                        (2)
                     
                     
                        fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Evonik Nutrition & Care GmbH” huma sostitwiti bil-kelmiet “Evonik Operations GmbH”.
                     
                  
         
            Artikolu 3
            Emendi għar-Regolament ta’ Implimentazzjoni (UE) 2020/1395
            Ir-Regolament ta’ Implimentazzjoni (UE) 2020/1395 huwa emendat kif ġej:
            
                        (1)
                     
                     
                        fit-Titolu, il-kelmiet “detentur tal-awtorizzazzjoni Evonik Nutrition & Care GmbH.” huma sostitwiti bil-kelmiet “detentur tal-awtorizzazzjoni Evonik Operations GmbH”;
                     
                  
                        (2)
                     
                     
                        fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Evonik Nutrition & Care GmbH” huma sostitwiti bil-kelmiet “Evonik Operations GmbH”.
                     
                  
         
            Artikolu 4
            Miżuri tranżizzjonali
            Il-ħażniet eżistenti tal-addittivi li huma konformi mad-dispożizzjonijiet li japplikaw qabel id-data tad-dħul fis-seħħ ta’ dan ir-Regolament jistgħu jibqgħu jitqiegħdu fis-suq u jintużaw sakemm jispiċċaw kollha.
         
         
            Artikolu 5
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Mejju 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta’ Implimentazzjoni tal-Kummissjoni (UE) Nru 887/2011 tal-5 ta’ Settembru 2011 dwar l-awtorizzazzjoni ta’ preparazzjoni tal-Enterococcus faecium CECT 4515 bħala addittiv tal-għalf għat-tiġieġ tas-simna (detentur tal-awtorizzazzjoni Norel S.A.) (ĠU L 229, 6.9.2011, p. 7).
         
            (3)  Ir-Regolament ta’ Implimentazzjoni tal-Kummissjoni (UE) 2017/961 tas-7 ta’ Ġunju 2017 dwar l-awtorizzazzjoni ta’ preparazzjoni tal-Enterococcus faecium CECT 4515 bħala addittiv tal-għalf għall-ħnienes miftuma u ta’ użu ġdid tagħha fl-ilma tax-xorb għall-ħnienes miftuma u għat-tiġieġ tas-simna, u li jemenda r-Regolament tal-Kummissjoni (KE) Nru 2036/2005 u r-Regolament ta’ Implimentazzjoni tal-Kummissjoni (UE) Nru 887/2011 (detentur tal-awtorizzazzjoni Evonik Nutrition & Care GmbH) (ĠU L 145, 8.6.2017, p. 7).
         
            (4)  Ir-Regolament ta’ Implimentazzjoni tal-Kummissjoni (UE) 2020/1395 tal-5 ta’ Ottubru 2020 dwar it-tiġdid tal-awtorizzazzjoni tal-Bacillus amyloliquefaciens CECT 5940 bħala addittiv tal-għalf għat-tiġieġ għas-simna, l-awtorizzazzjoni tiegħu għat-tiġieġ imrobbija għall-bajd, u li jħassar ir-Regolament (KE) Nru 1292/2008 (detentur tal-awtorizzazzjoni Evonik Nutrition & Care GmbH) (ĠU L 324, 6.10.2020, p. 3).